Situaţie revoltătoare în comuna Ruginoasa, din judeţul Iaşi. Doi soţi care s-au întors de la muncă din Italia au găsit pe proprietatea lor peste 80 de cavouri. Nu le-a venit să creadă ochilor când au văzut grozăvia şi au mers direct la preot să-i ceară socoteală, însă acesta a ridicat din umeri. Preotul susţine că terenul a fost vândut de proprietar în urmă cu caţiva ani. Ciudat este însă că documentul în baza căruia s-a făcut vânzarea nu mai există.

CITEȘTE ȘI

„Este bucata mea moştenită de la părinţii mei. Au făcut aici peste 80 de cavouri pe pământul meu, nu pe pământul bisericii. Nu am fost de acord, nu am vândut şi nimeni nu m-a întrebat nimic”, a declarat Neculai Zegan, proprietarul terenului de 1100 metri pătraţi de lângă cimitirul din Ruginoasa.

“Nu-mi vine să cred, nu am cuvinte. Mai departe o să mergem în instanţă, dar trebuie să ne judecăm cu fiecare proprietar de mormânt în parte”, a spus Nicoleta Zugun, soţia proprietarului.

Nedumeriţi şi revoltaţi, oamenii au mers să discute cu preotul. Acesta le-ar fi spus că trebuie să fie alături de comunitate şi, cu alte cuvinte, să doneze terenul. Dar, cei doi soţi, care au prezentat toate actele de proprietate asupra terenului lăsat moştenire de tatăl bărbatului, i-au propus preotului un preţ de vânzare-cumpărare de 15.000 de euro. Parohul nici nu a vrut însă să audă de aşa ceva.

„Am fost să vorbesc cu preotul şi mi-a zis că nu am conştiinţă. Cu alte cuvinte, să donez pământul. Eu nu mai donez nimic bisericii. Au donat bunicii mei două hectare de teren. Le-am propus să cumpere terenul cu 15.000 de euro, dar nici nu au vrut să audă”.

Şi familiile celor îngropaşi pe acest teren s-au curcit la aflarea poveştii. Nu le-a venit să creadă ce le aud urechile.

„Eu am 90 de ani, soţia mea a murit acum doi ani. Ce să fac cu ea? Unde să o duc? La el în ogradă? Nu e normal să se trezească după atăţia ani şi să ceară aşa ceva”, a spus supărat, Ion Moisuc, care o are pe soţie înmormântată pe terenul cu pricina.



De cealaltă parte, preotul susţine că totul s-a făcut cu ştirea proprietarilor. În 2003, spune acesta, s-ar fi încheiat un acord de mână prin care unicul moştenitor al terenului era de acord să renunţe la pământ pentru 400 de lei.

Acordul dintre cele două părţi nu a fost însă niciodată legalizat de către un notar, iar între timp a dispărut.

“În anul 2003 a venit să ne vândă o parcelă de teren pentru cimitir. I-am oferit cât a cerut, 4 milioane în banii de atunci, 400 de lei acum. Am făcut un proces verbal, pentru că el nu era moştenitor direct atunci. Nu am mai fost la notar, s-a făcut doar un act de mână pentru că atunci nu era dezbătută moştenirea. Din 2003 nu a mai dat niciun semn. Din păcate actul nu mai există, nu se ştie ce s-a întâmplat cu el”, a declarat preotul Andrei Pavel.

Proprietarul terenului este acum decis să dea în judecată biserica pentru cele întâmplate. În acest caz şi reprezentanţii Mitropoliei au deschis o anchetă pentru a afla de ce preotul nu a legalizat documentul încheiat între cele două părţi.

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu